# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **APACIUC-HAR S.R.L.**, cu sediul în Str. Toplita, Nr. 147, Miercurea Ciuc , Judetul Harghita, prin ...., cu adresa ..., înregistrată la APM Harghita cu nr. 3497/10.04.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de **30.05.2017**, că proiectul **„Lucrări de explorare pentru apă minerală naturală în perimetrul Ciceu Sud, judeţul Harghita”** propus a fi realizat în com. Ciceu extravilan, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. II, pct.2 lit. d.iii;

 b) **Caracteristicile proiectului:**

**1. a. Mărimea proiectului:**

*Lucrările de explorare constă din: executarea unui foraj hidrogeologic, investigaţii geofizice, teste, măsurători şi analize în cadrul perimetrului de exploatare Ciceu Sud*

*Prin lucrările de explorare se urmăreşte evaluarea cantitativă şi calitativă a rezervelor şi determinarea condiţiilor tehnice şi economice de valorificare a acestor rezerve, în condiţii de protecţie şi conservare a zăcământului.În acest sens a fost emis Avizul nr.24-H/22.03.2017 de ANRM*

 Perimetrul de explorare Ciceu Sud are o suprafaţă de 0.999 kmp cu următoarele coordinate topografice(sistem STEREO 70)

|  |  |
| --- | --- |
| **X** | **Y** |
| 545340 | 558400 |
| 545360 | 560330 |
| 544860 | 560330 |
| 544805 | 558400 |

*Forajul FH Ciceu proiectat este localizat în partea sud-estică a comunei Ciceu, pe şesul aluvionar de pe malul stâng al râului Olt, în interiorul perimetrului de explorare.Va avea adâncimea de 150 m, Φ = 244.5 mm, având ca scop punerea în evidenţă a unor acvifere mineralizate în vederea exploatării şi îmbutelierii apei minerale, în cadrul formaţiunilor bazinului Ciucul de Mijloc.*

 Fluidul de foraj utilizat va fi de tip natural , pe bază de bentonită şi apă dulce.Prepararea fluidului de foraj se va face într-o habă metalică.

După echiparea forajului cu coloana de exploatare, după deznisipare şi decolmatare se vor efectua testele hidrodinamice, se va stabili debitul optim de exploatare şi tipul pompei submersibile cu care se va echipa forajul.

 După încheierea testărilor sonda urmează să facă obiectul unui program de exploatare experimentală fără îmbuteliere.

 În cazul în care nu se obţin rezultate favorabile, forajul va fi plombat.

 b. Cumularea cu alte proiecte: *Nu este cazul.*

 c. Utilizarea resurselor naturale: *Apă mineral naturală*

d. Producţia de deşeuri:

*-Deşeurile municipale amestecate vor fi transportate de către operatori economici autorizate în acest sens.*

*-Reziduurile de noroi şi detritusul vor fi colectate în habe şi transportate spre valorificare/eliminare*

e. Emisii poluante, inclusiv zgomotul şi alte surse de disconfort:

*În timpul construcţiei:*

 *-*emisii în aer*: - emisii de gaze de eşapament de la instalaţii care funcţionează cu motorină - aceste emisii vor fi doar temporare*

 *-*emisii în apă*: -înainte de a fi prelevate probe de apă, forajul va fi pompat minim 2 ore, apa extrasă fiind deversată în habe pentru decantare şi în şanţuri de scurgere a apelor pluviale.*

 -zgomot: -*generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei.*

f. Riscul de accident, ţinându-se seama în special de substanţele şi de tehnologie utilizate: *- proiectul nu prevede utilizarea substanţelor periculoase care ar putea genera fenomene de accidente*

 **2**. **Localizarea proiectului**:

2.1.utilizarea existentă a terenului:*- Terenul se află în extravilanul comunei Ciceu,în proprietate privată, folosinţa actuală fiind teren arabil.*

2.2.relativa abundenţă a resurselor naturale din zonă, calitatea şi capacitatea regenerativă a acestora: apă minerală naturală

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul,*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: nu este cazul*

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului nu se află în interiorul ariilor naturale protejate declarate prin acte normative. . Amplasamentul proiectului se află la o distanţă de cc***. 88 m d***e cel mai apropiat sit Natura 2000, ROSPA 0034 “Depresiunea şi Munţii Ciucului”,declarat prin HG 1284/2007. Din acest motiv proiectul* ***nu*** *intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

*g.* ariiîncarestandardeledecalitate *a* mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*:nu este cazul,*

*i.*peisajelecusemnificaţieistorică*,* culturalăşiarheologică*: nu este cazul*

 **3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă- o parte a extravilanului comunei Ciceu*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: nu vor exista deşeuri periculoase care să prezintă impact asupra mediului*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

**1.**Respectarea Avizului de Gospodărire a Apelor nr. 22/19.05.2017, emis de Administraţia Bazinală de Apă Olt

**2.** Respectarea condiţiilor prevăzute în Legea nr. 211/2011, privind regimul deşeurilor.

**3.** Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

**4**. Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

**5.** În cadrul lucrărilor aferente proiectului se vor utiliza materiale de construcţii numai din surse autorizate din punct de vedere al protecţiei mediului.

**6.** Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor de construcţii.

 Impunerea pentru constructor a dotării cu materiale absorbante pentru produse petroliere în scopul evitării poluării accidentale a mediului cu aceste substanţe.

**7**. La punerea în exploatare a proiectului aveţi obligaţia de a solicita şi de a obţine autorizaţie de mediu. Documentaţia va fi întocmită conform prevederilor Ordinului M.M.D.D. nr. 1798/2007

**8.** Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Ing. DOMOKOS László József**

 **Şef serviciu AAA**

 **Ing. LÁSZLÓ Anna**

 **Întocmit,**

 **Ing. BOTH Enikő**